[{"text_idx": "#000010", "text": "VI Riigikogu (Riigivolikogu ja Riigino\u0303ukogu)"}, {"text_idx": "#000013", "text": "Pressiteated Riigikogu juhatus Nestor: Euroopa majandus kasvab, kui teeme targemat ja keerukamat to\u0308o\u0308d"}, {"text_idx": "#000014", "text": "Nestor: Euroopa majandus kasvab, kui teeme targemat ja keerukamat to\u0308o\u0308d"}, {"text_idx": "#000016", "text": "\u201eEuroopa majandus saab kasvada vaid siis, kui me la\u0308heme edasi uute, targemate ja keerukamate to\u0308o\u0308dega,\u201c u\u0308tles Nestor. Ta to\u0303i na\u0308iteks jagamismajanduse, mida reguleeriva seaduse u\u0308histranspordivallas Riigikogu eile vastu vo\u0303ttis. Samuti liiklusseaduse, mida muudeti seoses pakirobotite kasutusele vo\u0303tmisega."}, {"text_idx": "#000017", "text": "\u201eEuroopa tulevik ei saa olla selles, et me vo\u0303istleme turgudega, kus makstakse to\u0308o\u0308tajatele va\u0308hem palka,\u201c ra\u0308a\u0308kis Nestor. \u201eEuroopa tulevik on see, et me teeme targemat to\u0308o\u0308d.\u201c"}, {"text_idx": "#000018", "text": "Nestor tutvustas ku\u0308lalisele Eesti sotsiaalmajanduslikku olukorda ning ra\u0308a\u0308kis Haigekassa ja To\u0308o\u0308tukassa to\u0308o\u0308 po\u0303himo\u0303tetest. Nestori so\u0303nul on Eesti eeskuju vo\u0303tnud Po\u0303hjamaadelt ja pu\u0308u\u0308dnud toimetada kokkulepete teel. Selle na\u0308iteks to\u0303i ta sel na\u0308dalal to\u0308o\u0308andjate ja to\u0308o\u0308tajate vahel so\u0303lmitud kokkuleppe kaugto\u0308o\u0308 korraldamise po\u0303himo\u0303tetes."}, {"text_idx": "#000019", "text": "Nestori so\u0303nul on to\u0308o\u0308turu partnerite osalus Eesti u\u0308hiskonnas aktuaalsete ku\u0308simuste otsustamisel suurem kui mitmes teises Euroopa riigis. Ta ra\u0308a\u0308kis kaasamisest ka parlamendi tasandil ja ma\u0308rkis, et ametiu\u0308hingute ja to\u0308o\u0308andjate initsiatiiv on jo\u0303udnud to\u0308o\u0308tuskindlustuse seadusesse."}, {"text_idx": "#000020", "text": "Dassis ro\u0303hutas kohtumisel, et ta\u0308nase to\u0308o\u0308ealise po\u0303lvkonna peamine u\u0308lesanne on teha ko\u0303ik selleks, et Euroopa pu\u0308siks u\u0308htsena koos, seda ka sotsiaalmajanduslikust aspektist la\u0308htudes."}, {"text_idx": "#000021", "text": "Rooma lepinguga asutatud Euroopa Majandus- ja Sotsiaalkomitee (EMSK) on no\u0303uandev organ, mis esindab to\u0308o\u0308andjaid, ametiu\u0308hinguid, talunikke, tarbijaid ja teisi huviru\u0308hmi, kes moodustavad koos organisteeritud kodanikuu\u0308hiskonna. Komitee esindab nende vaateid ja kaitseb nende huve poliitilistes aruteludes olles seega sillaks Euroopa Liidu ja tema kodanike vahel."}, {"text_idx": "#000022", "text": "Ratas ELi spiikritele: toetuse suurendamine Ukrainale on just praegu kriitilise ta\u0308htsusega 26.01.2023\nRatas toonitas Eesti ja Armeenia suhete tugevdamise olulisust 17.01.2023\nBalti ja Poola spiikrid soovivad tugevdada geopoliitiliste ohtude to\u0303ttu parlamentide koosto\u0308o\u0308d 16.01.2023\nRatas osaleb Balti riikide ja Poola parlamentide esimeeste kohtumisel Varssavis 15.01.2023"}]